
· Prijave koje nisu dostavljene na propisanom obrascu, netočne i nepotpune prijave i prijave koje nisu dostavljene u navedenom roku, neće biti razmatrane.

· Aplikant je odgovoran za točnost podataka u prijavi na propisanom obrascu. Ukoliko aplikant pogrešno popuni prijavu, smatrat će se formalno – pravno neispravnim.

· Financijski plan, koji se nalazi unutar prijavnog obrasca, treba biti detaljno razrađen po stavkama. U suprotnom će se prijava smatrati formalno-pravno neispravnom.

· Ukoliko je korisnik naveo sufinancijere uz svaki navod očekivanih sredstava dostaviti kao sastavni dio aplikacije potvrdu, sporazum ugovor ili drugi pisani (potpisani) akt koji dokazuje navedeno sufinanciranje.

· Potvrda od banke koja ne sadrži identifikacijski broj aplikanta, transakcijski račun aplikanta i izjavu o aktivnosti računa aplikanta se neće prihvatiti.

· Aplikant je odgovoran za dostavu točnih podataka. Dostavljeni podaci ne mogu se mijenjati za vrijeme trajanja Javnog poziva.

· Tijekom realizacije projekta bilo koja promjena adrese, broja telefona, faksa ili promjene kontakta, ovlaštene osobe ili broja računa kod banke, moraju se dostaviti u pisanoj formi ovom Ministarstvu. Federalno ministarstvo kulture i športa se neće smatrati odgovornim u slučaju da ne uspije kontaktirati aplikanta.

· Svi dokumenti moraju biti isključivo na jednom od službenih jezika u Federaciji BiH.

· Ukoliko podnositelj prijave na zatvorenoj kuverti ne upiše naziv transfera za koji aplicira, te ne navede naziv podnositelja prijave, adresu i kontakt telefon, prijava neće biti uzeta u razmatranje.

· Numeriranje dokumenata se vrši na način da se numerira dokument kao cjelina, a ne sve stranice tog istog dokumenta. Numeriranje se vrši redoslijedom kako je navedeno u traženoj dokumentaciji. Dokumentacija koja ne bude spiralno uvezana i numerirana na prethodno navedeni način neće biti uzeta u razmatranje i smatrat će se formalno-pravno neispravnom.

· Dokazi o realiziranim projektima iz prethodnog razdoblja koji se neće prihvaćati su: fotografije, popis linkova, CD-ovi, USB-ovi, tekstovi sa društvenih mreža (Facebook, Instagram i sl.), ugovori i odluke o dodjeli sredstava te drugi dokumenti iz kojih nije jasno vidljivo da je aplikant realizirao projekt.

· Svi dokazi za dodatnu dokumentaciju moraju imati vidljive pečate i potpise ovlaštenih osoba (sporazumi, memorandumi o suradnji, potvrde, preporuke i drugo)

· Svaki član Povjerenstva bit će isključen iz postupka dodjele ukoliko se utvrdi da je u sukobu interesa u odnosu na podnositelja prijave, a podnositelji prijave imaju mogućnost prijaviti sumnju na postojanje sukoba interesa, koju će davatelj proračunskih sredstava odlučivati pojedinačno o svakoj prijavi.

· Podnositeljima prijava po Javnom pozivu dopušta se izjavljivanje prigovora u roku od pet (5) dana od dana objave rezultata formalno-pravne ispravnosti podnesenih prijava.


· Dopuna dokumentacije nakon isteka roka za dostavljanje prijave nije dopuštena.

